**Referat fra generalforsamling i**

**Grundejerforeningen Havre-og Hvedemarken**

**23. februar 2022, kl. 19.00**

**10 husstande var repræsenteret, ingen fuldmagter afleveret.**

1. Valg af dirigent, Allan Nielsen Hvedemarken 42

Alle regler omkring indkaldelse til generalforsamling m.m. er overholdt.

1. Valg af referent, Betina Rubæk Hvedemarken 38
2. Bestyrelsens beretning v/formanden Formandens beretningen kan ses på hjemmesiden.

* P.g.a. Corona har bestyrelsen kun bestået siden medio august 2021 da sidste års generalforsamling blev udskudt til 17. august.
* Træer er blevet beskåret ud fra gartnerens faglige vurdering..
* Bestyrelse har afholdt den årlige legepladsinspektion. Legehus og tårn med rutsjebane er blevet revet ned af beboere. Bestyrelsen opfordrer beboere til at holde en årlig legepladsdag hvor man vedligeholder legeredskaberne. Bestyrelsen vil gerne give rundstykker til de medvirkende. Rapporterne kan ses på hjemmesiden.
* Vores web side har ikke fungeret og bestyrelsen har desværre ikke modtaget alle mails beboerne har sendt. Web siden burde fungere nu.
* Parkeringspladsen på Hvedemarken 39-43 er ikke blevet opført p.g.a. retningslinierne i vores vedtægter. På sidste generalforsamling blev forslaget vedtaget, men ikke med det fornødne flertal på 2/3 af de af de afgivne stemmer, som kræves jf. vedtægterne og parkeringspladsen kan derfor ikke opføres. Hvis et beboerforslag kræver, at der inddrages fællesarealer, skal forslaget først vedtages med 2/3 af stemmerne på en ordinær generalforsamling og derefter vedtages på en ekstraordinær generalforsamling.
* Det levende hegn mellem Hvedemarken og Bøgelykke er blevet ”inddraget” af nogle beboere på Bøgeløkke og lokalplanen for området overholdes ikke. Der er et krav om at hegnet skal have en bredde på minimum 4,5 m. Bestyrelsen har kontaktet kommunen men bestyrelsen kan intet gøre. Bestyrelsen har kontaktet grundejerforeningen Bøgeløkkes bestyrelse og påpeget problemet med overholdelse af lokalplanen, og Bøgeløkkes bestyrelse har lovet at tage sig af problemet. Vi afventer hvad der så sker.

1. Fremlæggelse af regnskabet 2021 v/kasseren blev godkendt.
2. Forslag fra bestyrelsen og/elle medlemmer.

* Der er ingen forslag fra bestyrelsen eller medlemmer.

1. Valg af bestyrelsesmedlemmer og suppleanter.

* Michael Wang Nielsen er valgt
* Betina Rubæk er genvalgt
* Kim Hedemann, Hvedemarken24 er valgt.
* 1. suppelant: Allan Nielsen er valgt
* 2. suppelant: John Søgaard, Hvedemarken 25 er valgt

P.g.a. så få beboere mødte op til generalforsamlingen har bestyrelsen fundet Kim Hedemann og John Søgaard efter generalforsamlingen.

1. Budget for 2022 er godkendt.
2. Valg af revisor og suppleant:

* Revisor – Sune Aagaard, Hvedemarken 31 er valgt
* Revisorsuppleant – Kjeld Døssing, Hvedemarken 16 valgt

P.g.a. så få beboere mødte op til generalforsamlingen har bestyrelsen fundet Sune Aagaard og Kjeld Døssing efter generalforsamlingen.

1. Eventuelt

* Fremmødte beboere kunne informere at nogle træer ved skolestien over tll Lyshøjskolen/fodboldbanerne er blevet afmærket for fældning af kommunen. Kommunen har også set den ujævne skolesti som måske vil blive asfalteret om.
* Der var bekymring om bestyrelsen har nok bemyndigelse til at godkende legepladser. Der blev anbefalet vi får en legepladsinspektør til at godkende (dette koster penge). Bestyrelsen vil undersøge det.
* Nogle beboere lader deres hække gro ud over fortov/vej. Bestyrelsen vil henvende sig til beboerne og bede dem om at klippe hækkene, men bestyrelsen har ingen bemyndigelse.
* Hjemmesiden indeholder gamle oplysninger som ikke er valide mere (links m.m.) Bestyrelsen opfordrer beboere at henvende sig til bestyrelsen via f.eks. mail hvis man opdager sådanne gamle oplysninger så vi får hjemmesiden opdateret.

Ref. Betina